**Tiszavasvári Város Önkormányzata**

**Képviselő-testületének**

**284/2019. (VII.25.) Kt. számú**

**határozata**

**Közterületek elnevezésére irányuló törvényességi felhívásról**

Tiszavasvári Város Önkormányzata Képviselő-testülete a közterületek elnevezésére irányuló törvényességi felhívásról szóló előterjesztést megtárgyalta és Magyarország helyi önkormányzatairól szóló 2011. évi CLXXXIX tv. 134.§ (1) bekezdése értelmében az alábbi határozatot hozza:

A Szabolcs-Szatmár-Bereg Megyei Kormányhivatal SZ/153/01344-1/2019. ügyiratszámú, törvényességi felhívás tárgyú levelében foglaltakra a határozat melléklete szerinti tájékoztatást adja.

Felkéri a polgármestert, hogy a törvényességi felhívásra adott választ továbbítsa a Szabolcs-Szatmár-Bereg Megyei Kormányhivatalnak.

**Határidő:** azonnal **Felelős:** Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

284/2019.(VII.25.) Kt. számú határozat melléklete

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Ügyiratszám**: TPH/7989-…./2019. **Tárgy:** tájékoztatás

**Szabolcs-Szatmár-Bereg Megyei Kormányhivatal**

**Román István kormánymegbízott úr részére**

**Tisztelt Kormánymegbízott úr!**

**SZ/153/01344-1/2019. ügyiratszámú, törvényességi felhívás tárgyú levelére hivatkozva az alábbi tájékoztatást adom:**

A törvényességi felhívásban foglaltakat a képviselő-testület (2019. július 25. napján megtartott képviselő-testületi ülésén) megvizsgálta az abban foglaltakkal egyetért.

Törvényességi felhívásában a Kunfi Zsigmond utca és a Schönherz Zoltán utca elnevezésének felülvizsgálatát és megváltoztatását kezdeményezte.

Az alábbiakban ismertetem a közterületek nevének megváltoztatására vonatkozó eljárási szabályokat, melyet **A közterületek elnevezésének, valamint az elnevezésük megváltoztatására irányuló kezdeményezésről és házszám-megállapítás szabályairól szóló 5/2014. (II.21.) önkormányzati rendelet** (továbbiakban: Rendelet**) tartalmaz.**

A Rendelet alapján a közterületek elnevezésére vonatkozó javaslatokat először a Pénzügyi és Ügyrendi Bizottság vizsgálja meg abból a szempontból, hogy megfelel-e a Rendelet 1-3.§-ában foglaltaknak. Amennyiben a megnevezések nem ellentétesek a jogszabályokkal, úgy azok 30 napra közzétételre kerülnek a Vasvári Hírmondóban, az önkormányzat honlapján és a hivatal hirdető tábláján. Ezen 30 napos időtartam alatt lehet újabb javaslatot benyújtani ugyanazon közterület elnevezésére.

Ezt követően amennyiben a Rendeletben foglalt feltételek fennállnak és több javaslat is érkezett egy közterületre vonatkozóan, társadalmi vitára kell bocsátani a megnevezéseket, majd ismét 30 napra közzétenni az esetleges új javaslatokat. Mindezeket követően a Pénzügyi és Ügyrendi Bizottság javaslata alapján a képviselő-testület dönt a közterületek neveivel kapcsolatban.

Figyelembe kell vennünk továbbá, hogy a választási eljárásról szóló 2013. évi XXXVI. törvény **79.§ (2) bekezdése** szerint: „**A választás kitűzésétől a szavazás napjáig nem lehet** szavazókör sorszámát megváltoztatni, szavazókörbe sorolt cím besorolását megváltoztatni, továbbá település megnevezésének, **közterület nevének** és jellegének, ház számának, épület vagy lépcsőház jelének **megváltozását a címnyilvántartásban átvezetni.”**

**Tájékoztatom, hogy 2019. július 23-án a Pénzügyi és Ügyrendi Bizottság összehívására került sor.**

Ezen az ülésen a Bizottság javaslatot tett az érintett 2 utca új elnevezésére vonatkozóan. A Vasvári Hírmondó időszaki lap, amelyben a Rendelet alapján közzé kell tenni a javaslatokat, tárgyhó 15. napján jelenik meg. A javaslatok újságban való közzétételére így legkorábban 2019. augusztus 15. napján van lehetőség.

Ahogyan fentebb jeleztem a közzétételtől számított 30 napon belül lehet új javaslatot tenni. (2019. szeptember 15.). A beérkezett javaslatok alapján lehet megállapítani, hogy kell-e társadalmi vitát tartani. Az itt elhangzott javaslatokat ismét közzé kell tenni az újságban, melyekkel kapcsolatban 30 napon belül fejezhetik ki véleményüket az érintett közterület lakói.

Ezt követőn kerülhet sor a Pénzügyi és Ügyrendi Bizottság összehívására, akinek javaslata alapján a Képviselő-testület meghozza döntését a közterületek nevének megváltoztatása tárgyában, melyről haladéktalanul tájékoztatni fogom.

Tiszavasvári, 2019. július 25.

**Szőke Zoltán**

**polgármester**